Xitoy bosh vaziri: AQSh bilan savdo urushini xohlamaymiz

Xitoy Xalq Respublikasi Davlat kengashi rahbari Li Ketsyanning ma'lum qilishicha, mamlakat Qo‘shma Shtatlar bilan savdo urushi boshlanishini istamaydi. Bu haqda Associated Press xabar bermoqda.
«Biz AQSh bilan savdo urushini xohlamaymiz», - deya uning so‘zlarini keltiradi agentlik.
Ketsyanning ta'kidlashicha, Xitoy muzokaralar jarayonidan umid qilmoqda.
Avvalroq OAV AQShda XXR mahsulotiga boj joriy etish bo‘yicha taklif ishlab chiqilayotgani haqida xabar bergandi. Dastlabki hisob-kitoblarga ko‘ra, ular tufayli Xitoyning AQShga importiga yetkaziladigan zarar yiliga 30 mlrd dollarni tashkil qilishi mumkin.